56. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 500 της 28/28 Νοεμ. 1991 (ΦΕΚ Α΄ 181) Σύσταση Γενικής Γραμματείας Ιδιωτικών Επενδύσεων, Δημοσίων Επενδύσεων, Περιφερειακής Πολιτικής και Ανάπτυξης καθώς και Διεύθυνσης Τουριστικής Πολιτικής και Ανάπτυξης. Έχοντας υπόψη: 1.Τις διατάξεις των άρθρ. 24 παρ. 5,26 παρ. 1,27 παρ. 3 και 30 παρ. 9 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137/ Α΄/ 26.7.1985). 2.Τις διατάξεις του άρθρ. 22 παρ. 1 του Νόμ. 1735/1987 «Προσλήψεις στο Δημόσιο Τομέα κ.λπ» (ΦΕΚ 195 Α΄). 3.Τις διατάξεις του άρθρ. 9 παρ. 10 του Νόμ. 1586/1986 (Α΄ 37) «Βαθμολογική διάρθρωση των θέσεων του Δημοσίου, ΝΠΔΔ και των ΟΤΑ και άλλες διατάξεις». 4.Τη γνωμοδότηση του Συμβουλίου της Επικρατείας με αριθ. 688/1991 μετά από πρόταση του Πρωθυπουργού και των Υπουργών Προεδρίας της Κυβέρνησης, Εθνικής Οικονομίας και Οικονομικών, αποφασίζουμε: Άρθρ.1.-Στο Υπουργείο Εθνικής Οικονομίας συνιστάται Γενική Γραμματεία Ιδιωτικών Επενδύσεων, Δημοσίων Επενδύσεων, Περιφερειακής Πολιτικής και Ανάπτυξης, ως αυτοτελής δημόσια υπηρεσία, με τις ακόλουθες αρμοδιότητες: α)Τις αρμοδιότητες των ακολούθων Δ/νσεων της Γενικής Δ/νσης Ιδιωτικών Επενδύσεων, όπως αναφέρονται στα άρθρ. 17, 18, 19 και 20 του Π.Δ. 394/1991 «Οργανισμός τουΥπουργείου Εθνικής Οικονομίας» (ΦΕΚ 141/Α΄/25.9.1991). Έγκρισης και Ελέγχου Ιδιωτικών Επενδύσεων. Κεφαλαίων Εξωτερικού και Προσέλκυσης Ιδιωτικών Επενδύσεων και  Αυτοτελούς Γραφείου Αντισταθμιστικών Οφελών. β)Τις αρμοδιότητες των ακολούθων Δ/νσεων της Γενικής Δ/νσης Δημοσίων Επενδύσεων, Περιφερειακής Πολιτικής και Ανάπτυξης, όπως αναφέρονται στα άρθρ. 21, 22, 23, 24 και 25 του Π.Δ. 394/1991 «Οργανισμός τουΥπουργείου Εθνικής Οικονομίας» (ΦΕΚ 141/Α΄/25.9.1991). Δημοσίων Επενδύσεων. Περιφερειακής Πολιτικής και Συντονισμού Κοινοτικών Προγραμμάτων. Εφαρμογής και Εκταμιεύσεων Ευρωπαϊκού Ταμείου Περιφερειακής Ανάπτυξης (ΕΤΠΑ) και Ανάπτυξης. Άρθρ.2.-Συνιστώνται στη Γενική Γραμματεία Ιδιωτικών Επενδύσεων, Δημοσίων Επενδύσεων, Περιφερειακής Πολιτικής και Ανάπτυξης. α)Μία (1) θέση μετακλητού Γενικού Γραμματέα με βαθμό 1ο της κατηγορίας Ειδικών θέσων και β)3 θέσεις διοικητικών υπαλλήλων στο γραφείο του Γενικού Γραμματέα (άρθρ. 30 παρ. 9 του Νόμ. 1558/1985). Άρθρ.3.-Στο Υπουργείο Εθνικής Οικονομίας συνιστάται ανεξάρτητη Δ/νση Τουριστικής Πολιτικής και Ανάπτυξης. Οι αρμοδιότητες της Δ/νσης αυτής είναι: α)Η χάραξη της Τουριστικής Πολιτικής και ο σχεδιασμός της Τουριστικής ανάπτυξης μέσα στα πλαίσια της γενικότερης κυβερνητικής πολιτικής και η παροχή γενικών κατευθύνσεων προς τους καθ’ ύλην αρμοδίους φορείς για την υλοποίησή τους. β)Η εισήγηση προς αρμόδια κυβερνητικά όργανα των αναγκαίων μέτρων και ενεργειών για την εύρυθμη και αποτελεσματική λειτουργία του τουριστικού τομέα. γ)Η χάραξη της πολιτικής για την αξιοποίηση και εκμετάλλευση της περιουσίας και των εν γένει εγκαταστάσεων του ΕΟΤ. δ)Η παρακολούθηση της απόδοσης των γενομένων ρυθμίσεων και ληφθέντων μέτρων για την ορθολογική ανάπτυξη του Τουρισμού στα πλαίσια των περιφερειακών προτεραιοτήτων, την ανάγκη προστασίας και ανάδειξης του φυσικού πλούτου της χώρας και η επιμέλεια για τη βελτίωσή τους, σύμφωνα με τις απαιτήσεις της διεθνούς τουριστικής αγοράς. ε)Η εποπτεία του Ελληνικού Οργανισμού Τουρισμού (ΕΟΤ) της Σχολής Τουριστικών Επαγγελμάτων (ΣΤΕ) και του Ξενοδοχειακού Επιμελητηρίου της Ελλάδος (ΞΕΕ) και των θυγατρικών εταιρειών του ΕΟΤ (Ξενία Α.Ε. – Ξενία Λαγονήσι Α.Ε.) Στη Δ/νση αυτή λειτουργεί Γραφείο Γραμματείας που τηρεί το Πρωτόκολλο και το αρχείο και έχει την ευθύνη για την αναπαραγωγή και διακίνηση των εγγράφων και την εν γένει γραμματειακή υποστήριξη αυτής. Τα θέματα της Δ/νσης δύνανται να κατανέμονται σε εξειδικευμένο επιστημονικό προσωπικό που υπηρετεί με οποιαδήποτε σχέση στη Δ/νση με ευθύνη του Προϊσταμένου της. Κάθε αντίθετη διάταξη καταργείται. Άρθρ.4.-Στη Δ/νση του άρθρ. 3 προΐσταται μόνομος υπάλληλος των κλάδων ΠΕ του Υπουργείου. Κατά τα λοιπά ισχύουν οι διατάξεις του Π.Δ. 394/1991 «Οργανισμός του Υπουργείου Εθνικής Οικονομίας» (ΦΕΚ 141/τ.Α΄/25.9.1991) και του Π.Δ. 405/1991 «Μεταφορά και συγχώνευση κ.λπ.» (ΦΕΚ 145/Α΄/26.9.1991). Άρθρ.5.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. (Μετά τη σελ. 276,6102) Σελ. 276,6103 Τεύχος 1140-Σελ. 53 Υπουργείο Εθνικής Οικονομίας και Οικονομικών 24.Γ.αα.55 